Prieložník čiernokrídly

Prieložník čiernokrídly alebo prieložník Nordmannov (Glareola nordmanni) je druh vtáka z čeľade prieložníkovité (Glareolidae). 

Hniezdi v plytkých močiaroch v stepiach a na slaniskách. Západná hranica hniezdneho rozšírenia prebieha cez Maďarsko, Rumunsko, Bielorusko a Ukrajinu. Areál rozšírenia pokračuje cez Rusko až po  Kazachstan, zimuje v južnej Afrike. Na Slovensku bol zaznamenaný až po roku 1980 dva krát na lokalite Senné rybníky pri Iňačovciach  28. mája 1983, 10. októbra 1990 a 19. augusta 2021 na lokalite Chránené vtáčie územie Žitavský luh. Nie je ani novší záznam v zozname vzácnych ornitologických pozorovaní podliehajúcich hláseniu Faunistickej komisii ani v zozname pozorovaní vzácnych a zriedkavých druhov vtákov. 

Podľa Medzinárodnej únie na ochranu prírody a prírodných zdrojov prieložník čiernokrídly patrí medzi takmer ohrozené druhy, trend celkovej populácie je klesajúci, odhad poklesu je 20%. Významná časť európskej populácie sa nachádza v Rusku. V rokoch 19902000 bol v tejto oblasti zaznamenaný veľmi prudký pokles populácie o viac ako 50%. Novšie odhady rýchlosti poklesu Európskej populácie hovoria o 3049% za obdobie troch generácií (21.9%). Nárast stavov bol zistený v centrálnom a severovýchodnom Kazachstane a v juhovýchodnom Rusku.

Galéria

Referencie

Iné projekty

Externé odkazy 
 
 

Prieložníkovité
Takmer ohrozené druhy
Vtáky na Slovensku